จับตา GULF วิ่ง! รอรับปันผล “อินทัช-ไทยคม” กว่า 2 พันล้าน
วันนี้ (13 ก.พ.) จับตาราคา GULF วิ่งต่อ! รอรับปันผล “อินทัช-ไทยคม” กว่า 2.3 พันล้าน หลัง INTUCH ปันผลหุ้น 1.56 บ. ส่วน THCOM จ่ายหุ้นละ 0.50 บ.
จับตาราคา GULF วิ่งต่อ! รอรับปันผล “อินทัช-ไทยคม” กว่า 2.3 พันล้าน หลัง INTUCH ปันผลหุ้น 1.56 บ. ส่วน THCOM จ่ายหุ้นละ 0.50 บ.
13 ก.พ. 2566

ผู้สื่อข่าวรายงานว่า ที่ประชุมคณะกรรมการบริษัท อินทัช โฮลดิ้งส์ จำกัด (มหาชน) หรือ INTUCH มีมติอนุมัติจ่ายปันผลงวดครึ่งหลังปี 65 อัตราหุ้นละ 1.56 บาท คิดเป็นเงินประมาณ 5,002 ล้านบาท วันที่ไม่ได้รับสิทธิปันผล (XD) วันที่ 23 ก.พ.66 และกำหนดวันจ่ายเงินปันผลวันที่ 21 เม.ย. 66
ขณะเดียวบริษัท ไทยคม จำกัด (มหาชน) หรือ THCOM ประกาศจ่ายเงินปันผลประจำปี 2565 อัตราหุ้นละ 0.50 บาท วันที่ไม่ได้รับสิทธิปันผล (XD) วันที่ 3 เม.ย.66 กำหนดรายชื่อผู้ถือหุ้น (Record Date) ที่มีสิทธิรับเงินปันผลวันที่ 4 เม.ย. 66 และกำหนดวันจ่ายเงินปันผลวันที่ 26 เม.ย. 66
ทั้งนี้จากการปันผลของ INTUCH และ THCOM จะส่งผลให้บริษัท กัลฟ์ เอ็นเนอร์จี ดีเวลลอปเมนท์ จำกัด (มหาชน) หรือ GULF ในฐานะผู้ถือหุ้นใหญ่ของทั้ง 2 บริษัท ได้รับเงินปันผลรวมกว่า 2.3 พันล้านบาท โดย GULF ถือหุ้นใน INTUCH  สัดส่วน 41.15% หรือประมาณ 1,320 ล้านหุ้น และถือหุ้นใน THCOM สัดส่วน 41.13% หรือประมาณ 451 ล้านหุ้น